Държавен вестник, бр. 31, 2019 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  31
Чл. 21. (1) Провеждането на конкурса се 
извършва от комисия от нечетен брой членове, 
включително председателя є, определена със 
заповед на министъра на младежта и спорта, 
в която задължително се включват:
1. служители от администрацията на Ми­
нистерството на младежта и спорта, които 
притежават необходимите квалификация и 
опит, за да извършат преценка на професио­
налните и деловите качества на кандидатите;
2. представител на Министерството на 
образованието и науката;
3. представител на обществения съвет на 
училището съгласно чл. 217, ал. 5 от Закона за 
предучилищното и училищното образование. 
(2) Представителят по ал. 1, т. 3 трябва 
да е лице, различно от представителя на 
Министерството на младежта и спорта като 
финансиращ орган в обществения съвет на 
училището по чл. 266, ал. 1 от Закона за 
предучилищното и училищното образование.
Чл. 22. (1) Конкурсът се провежда по един 
или няколко от следните начини:
1. решаване на тест;
2. защита на писмена концепция; 
3. практически изпит. 
(2) Конкурсът задължително включва и 
интервю с кандидатите. 
(3) Начините по ал. 1 се определят със 
заповедта по чл. 19, ал. 1. 
(4) Преди провеждането на конкурса коми­
сията по чл. 21 определя системата за оценка 
на резултатите.
Чл. 23. (1) Комисиите по чл. 20 и 21 за­
седават в пълен състав и вземат решенията 
си с мнозинство повече от половината от 
всички членове.
(2) Всеки член на комисия попълва деклара­
ция за липса на личен интерес от провеждането 
на конкурса и липса на отношения с някого 
от кандидатите, които пораждат основателни 
съмнения в неговата безпристрастност.
(3) При наличие на обстоятелства по ал. 2 
министърът на младежта и спорта определя 
със заповед нов член на комисията.
Г л а в а  ч е т в ъ р т а 
СПОРТНИ ОБЕКТИ
Раздел I
Безвъзмездно предоставяне
Чл. 24. (1) Държавните органи, на кои­
то са предоставени за управление спортни 
обекти – държавна собственост, могат да 
предоставят безвъзмездно без търг спортните 
обекти за определено време за дейностите по 
чл. 103, ал. 1 от ЗФВС на юридически лица 
на бюджетна издръжка или на юридически 
лица с нестопанска цел за осъществяване на 
общественополезна дейност, които:
1. не са обявени в несъстоятелност или в 
производство по несъстоятелност;
2. не са в ликвидация;
3. нямат подлежащи на принудително из­
пълнение публични задължения към държа­
вата и общините, освен ако не са отсрочени 
или разсрочени;
4. са вписани в съответния регистър по 
чл. 9, ал. 1 от ЗФВС – за спортните и други 
организации в областта на спорта. 
(2) В случаите по ал. 1 не се прилага 
чл. 104 от ЗФВС. 
Чл. 25. (1) Кандидатът за безвъзмездно 
предоставяне на спортен обект подава моти­
вирано искане до органа по чл. 24, ал. 1, към 
което прилага:
1. декларация за съответствие с относимите 
изисквания по чл. 24, т. 1 – 3 и в зависимост 
дали сочи ЕИК по чл. 23, ал. 1 от Закона за 
търговския регистър и регистъра на юриди­
ческите лица с нестопанска цел; 
2. период и/или график за използването 
на спортния обект;
3. описание на дейностите по чл. 103, 
ал. 1 от ЗФВС, за които ще бъде използван 
спортният обект;
4. лицата, които ще участват в дейностите 
по т. 3;
5. съгласие от лица или органи за провеж­
дане на дейностите по т. 3, когато такова е 
необходимо.
(2) При необходимост органът по чл. 24, 
ал. 1 може да изисква и допълнителна инфор­
мация или документи от кандидатите.
(3) Органът по чл. 24, ал. 1 се произнася 
по искането със заповед. Заповедта, с която 
искането се одобрява, съдържа:
1. периода и/или графика за използването 
на спортния обект;
2. дейностите по чл. 103, ал. 1 от ЗФВС, за 
които ще се използва спортният обект;
3. условията за ползване, включително 
относно поемането на разноските за електро­
енергия, водоснабдяване и други консумативни 
разходи, свързани с ползването на обекта, 
както и отношенията с другите ползватели 
или наематели в обекта, ако има такива. 
Чл. 26. (1) Предоставените по реда на този 
раздел спортни обекти могат се използват само 
за съответните дейности по чл. 103, ал. 1 от 
ЗФВС и лицата, на които са предоставени, 
не могат да ги отдават под наем или да ги 
ползват съвместно по договор с трети лица. 
(2) Неспазването на изискването по ал. 1 е 
основание за прекратяване на безвъзмездното 
предоставяне на спортните обекти. 
Раздел II
Застраховане
Чл. 27. Спортните обекти – държавна или 
общинска собственост, и спортните обекти, 
които са изградени при учредено право на